
A humanitárius logisztika szerepe a Magyar Honvédség és a Magyar Vöröskereszt tevékenysége alapján

A különböző természeti és ember által generált katasztrófák rávilágítanak arra, mennyire fontos és mennyire felértékelődött a logisztika szerepe. Egyre nagyobb hangsúlyt kap a katasztrófák megfelelő „menedzselése“, a megfelelő szakemberek képzése. Természetesen a megelőzés fontosabb, mint a kezelés, ugyanakkor kulcsfontosságú, hogy adott esetben mennyire gyorsan és szervezetten reagálunk. TMDK dolgozatom témájául éppen ezért a humanitárius logisztika jelentőségét választottam, melyet a Magyar Honvédség által alapján mutatok be.
A sokasodó esetek miatt egyre gyakrabban találkozunk humanitárius szervezetekkel, egyre gyakrabban vetődik fel a segélyek fontossága, de azok eljuttatásáról, menedzseléséről, kialakításáról és ennek logisztikai hátteréről, a konkrét ellátási láncról csak kevés szó esik, vagy egyáltalán nem kerül napvilágra.
Magyarország NATO és ENSZ tagállamként kötelese kivenni a részét a különböző humanitárius feladatok ellátásából – mind operatív, mind stratégiai szinten – melyek a Vöröskereszt és a különböző egyéb segélyszervezeteken kívül például a Baptista Szeretetszolgálat és a Magyar Honvédség feladatkörébe is tartoznak.
Dolgozatomban a Magyar Honvédség által ellátott feladatokat mutatom be, összehasonlítva a Magyar Vöröskereszt munkássága, valamint nemzetközi kitekintést is végzek arra vonatkozóan, hogy más NATO tagországok hogyan reagálnak egyes katasztrófákra, milyen módszereket alkalmaznak az elhárításra és a megelőzésre.

